RAPORT

privind activitatea Zonelor Economice Libere

ale Republicii Moldova

**în anul 2017**

Conform situaţiei din 1 ianuarie 2018 în 7 zone economice libere erau înregistraţi 184 de rezidenţi. **Numărul** angajaţilorrezidenţilor zonelor libere pentru perioada de raportare a constituit 11926 persoane, majorându-se cu 48,6% în comparaţie cu 1 ianuarie 2017. Din numărul total al angajaţilor 6238 persoane activează în ZEL „Bălţi”, 2778 persoane în ZEL „Ungheni-Business”, 2000 persoane în ZAL „Expo-Business-Chișinău”, 450 persoane în ZAL PP „Valkaneş”, 255 persoane în ZAL „Tvardiţa”, 144 persoane în ZAL PP „Taraclia” şi 61 persoane în ZAL PP „Otaci-Business”.

**Volumul total al salariilor** achitate de către rezidenţi a constituit 1084,1 mil. lei. Astfel, atestăm o creștere de 2,4 ori mai mult decât în anul 2016. Salariul mediu al unui angajat s-a majorat în anul 2017 cu 47,2% și a constituit 8,3 mii lei.

**Volumul total al investiţiilor** în zonele libere, pe parcursul întregii activităţi, la 1 ianuarie 2018 a constituit 348,6 mil. dolari SUA, sporind în anul 2017 cu 22,7% sau cu 64,5 mil. dolari SUA.

**Figura 1. Ponderea volumului investiţiilor atrase (pe zone libere),**

*conform situaţiei din 01.01.2018*

Din volumul total al investiţiilor 146,0 mil. dolari SUA revin ZEL „Bălţi”, 74,1 mil. dolari SUA - ZEL „Ungheni-Business”, 70,1 mil. dolari SUA - ZAL „Expo-Business-Chișinău”, 17,9 mil. dolari SUA - ZAL PP „Taraclia”, 17,1 mil. dolari SUA - ZAL „Tvardiţa”, 16,7 mil. dolari SUA - ZAL PP „Valkaneş” şi 6,5 mil. dolari SUA - ZAL PP „Otaci-Business”. În ultimii 5 ani, în zonele libere au fost atrase investiții în valoare de 141 mil. dolari SUA.

## Tabelul 1. Volumul investiţiilor în zonele economice libere

## (cumulativ de la începutul activităţii)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | 2002 | 2005 | 2009 | 2010 | 2011 | 2012 | 2013 | 2014 | 2015 | 2016 | 2017 |
| **Volumul total de investiţii,**  mil. dolari SUA | **41,4** | **72,1** | **124,7** | **128,7** | **144,5** | **169,4** | **197,9** | **212,0** | **230,0** | **284,1** | **348,6** |
| în % faţă de anul precedent | *122,5* | *119,4* | *104,0* | *103,3* | *112,3* | *117,2* | *116,9* | *107,1* | *108,6* | *124,0* | *122,7* |
| sporul anual al investiţiilor, mil. dolari SUA | 7,6 | 11,7 | 4,8 | 4,0 | 15,5 | 24,9 | 28,5 | 14,1 | 18,0 | 54,1 | 64,5 |
| *din volumul total de investiţii – ponderea pe zone libere, %* | | | | | | | | | | |  |
| *ZEL "Ungheni-Business"* | x | 11,5 | 28,4 | 24,4 | 25,0 | 29,1 | 28,2 | 29,2 | 28,5 | 24,4 | 21.3 |
| *ZAL "Expo-Business-Chişinău"* | 46,0 | 42,2 | 39,1 | 38,1 | 35,0 | 30,6 | 27,2 | 25,6 | 23,7 | 22,7 | 20.1 |
| *ZEL "Bălţi"* | x | x | x | 5,2 | 10,6 | 13,2 | 19,8 | 21,4 | 25,2 | 33,6 | 41.9 |
| *ZAL "Tvardiţa"* | 3,9 | 13,9 | 9,9 | 9,7 | 8,8 | 8,3 | 7,8 | 7,9 | 7,3 | 5,9 | 4.9 |
| *ZAL PP "Valkaneş"* | 17,9 | 13,3 | 8,4 | 8,5 | 7,9 | 7,9 | 7,6 | 7,2 | 6,9 | 5,7 | 4.8 |
| *ZAL PP "Taraclia"* | 31,3 | 18,6 | 12,1 | 11,7 | 10,4 | 8,9 | 7,6 | 7,1 | 7,0 | 6,0 | 5.1 |
| *ZAL PP "Otaci-Business"* | 0,9 | 0,5 | 2,1 | 2,4 | 2,3 | 2,0 | 1,7 | 1,6 | 1,5 | 1,6 | 1.9 |

Ținem să menționăm că, în zonele libere creşte ponderea activităţii industriale, care a devenit genul prioritar de activitate. În anul 2017 volumul total al **mărfurilor produse şi serviciilor prestate** în zonele libere a constituit circa 8,2 mild. lei, din care ponderea producţiei industriale a constituit 80,7%.

## 

## Figura 2. Volumul vânzărilor nete ale producţiei industriale

## în zonele libere, mil. lei

**Volumul vânzărilor nete ale producţiei industriale** (în preţuri curente) în total pe zonele libere în anul 2017 s-a majorat cu 49,1% faţă de anul precedent şi a constituit 6603,8 mil. lei. Cea mai mare parte a producţiei industriale fabricate în zonele libere în valoare de 5835,3 mil. lei sau 88,4% a fost exportată.

În total, 74,2% din volumul mărfurilor şi serviciilor produse în zonele economice libere în anul 2017 au fost exportate, ceea ce a constituit 6070,8 mil. lei sau 13,5% din volumul exportului Republicii Moldova în anul 2017. Stocurile producţiei la depozite în 2017 s-au majorat cu 51,5% în comparaţie cu anul 2016, cifrându-se la 250,5 mil. lei.

## Tabelul 2. Dinamica producţiei industriale în zonele libere

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2007** | **2008** | **2009** | **2010** | **2011** | **2012** | **2013** | **2014** | **2015** | **2016** | **2017** |
| **Sporul vânzărilor nete ale producţiei industriale** (în preţuri curente)**:** | | | | | | | | | | | |
| *în % faţă de anul precedent* | de 1,2 ori | 5,5 | -20,2 | 43,3 | 42,4 | 17,8 | 20,8 | 27,7 | 10,7 | 10,4 | 49.1 |
| *mil. lei* | 225,0 | 63,7 | - 249,6 | 425,7 | 597,3 | 357,4 | 493,0 | 791,9 | 389,1 | 418,4 | 2174,3 |
| **Din volumul total al vânzărilor nete ale producţiei industriale:** | | | | | | | | | | | |
| *livrate la export, %* | 70,8 | 70,8 | 68,3 | 76,5 | 82,1 | 83,5 | 85,0 | 81,1 | 83,2 | 81,8 | 88.4 |
| *livrate în Republica Moldova, %* | 19,8 | 21,4 | 20,1 | 14,5 | 11,1 | 7,0 | 4,5 | 3,2 | 2,6 | 2,6 | 2,0 |
| *livrate altor rezidenţi ai zonelor libere, %* | 9,4 | 7,8 | 11,6 | 8,9 | 6,8 | 9,5 | 10,5 | 15,7 | 14,2 | 15,6 | 9,7 |

În pofida faptului că, începând cu anul 2010 în legislaţie au fost anulate restricţiile privind livrarea mărfurilor (serviciilor) din zonele libere pe restul teritoriului vamal al Republicii Moldova, din tabelul 2 se poate observa o tendinţă clară referitoare la diminuarea livrărilor producţiei industriale pe piaţa internă.

## Tabelul 3. Ponderea zonelor libere în volumul vânzărilor nete totale ale producţiei industriale, pe zone libere (%)

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **2007** | **2008** | **2009** | | **2010** | | **2011** | **2012** | **2013** | **2014** | | **2015** | | **2016** | | **2017** | |
| **Ponderea zonei libere în volumul vânzărilor nete totale ale producţiei industriale:** | | | | | | | | | | | | | | |  | |  |
| *ZEL "Ungheni-Business"* | 51,7 | 45,0 | | 42,1 | | 38,8 | 46,1 | 46,7 | 45,8 | | 43,0 | | 43,6 | | 49,3 | | 33,3 |
| *ZEL "Bălţi"* | x | x | | x | | 5,6 | 10,8 | 12,1 | 17,2 | | 30,5 | | 37,6 | | 32,2 | | 51,2 |
| *ZAL "Tvardiţa"* | 11,1 | 12,3 | | 15,5 | | 17,8 | 12,9 | 22,4 | 18,5 | | 11,6 | | 4,9 | | 4,2 | | 2,9 |
| *ZAL PP "Valkaneş"* | 5,3 | 9,1 | | 12,1 | | 14,8 | 11,1 | 7,3 | 9,3 | | 7,7 | | 7,3 | | 6,9 | | 4,8 |
| *ZAL "Expo-Business-Chişinău"* | 27,1 | 30,1 | | 29,0 | | 22,8 | 18,8 | 11,3 | 9,2 | | 7,2 | | 6,5 | | 6,9 | | 6,4 |
| *ZAL PP "Otaci-Business"* | 0,4 | 0,5 | | 1,2 | | 0,2 | 0,3 | 0,1 | 0,0 | | 0,0 | | 0,0 | | 0,2 | | 0,9 |
| *ZAL PP "Taraclia"* | 4,4 | 3,0 | | 0,1 | | 0,0 | 0,0 | 0,0 | 0,0 | | 0,0 | | 0,0 | | 0,2 | | 0,5 |

În anul 2016 și-au reluat activitatea ZAL PP „Taraclia” și ZAL PP „Otaci-Business”, unde au derulat câteva proiecte investiționale urmând să atingă capacitatea maximă în anii 2018-2019.

Rezidenţii zonelor libere au produs (în anul 2017) 23,1 mil. buc. huse pentru scaune automobil, cablu electric izolat în sumă de 1053,1 mil.lei, 580,9 mil. lei cablaj electric industrial, articole din cablaj electric pentru autoturisme în sumă de 1,5 mild. lei, 438,7 mii m2 placi ceramice, 1,8 mil. m2 de covoare, 377 tone fire de lână și 2,3 mii tone fir sintetic, mobilă în sumă de 25,7 mil. lei, 31,2 mil. m2 plasă din fibră de sticlă, precum şi 0,3 mil. dal vin de struguri, 160,4 mii dal de divin, 380,3 mil. unităţi articole flexibile pentru îmbutelierea băuturilor alcoolice, 130 tone de salam etc.

Totodată, în anul de raportare volumul total al **activităţii** **comerciale externe** s-a micșorat cu 32,8% în comparaţie cu anul precedent şi a constituit 222,7 mil. lei.

Un alt gen de activitate permis în zonele economice libere este **sortarea, ambalarea, marcarea şi alte asemenea operaţiuni cu mărfurile tranzitate prin teritoriul vamal al Republicii Moldova**. Acest gen de activitate s-a desfășurat doar în ZAL „Expo-Business-Chișinău” și ZAL PP „Valkaneș”, însă volumul este nesemnificativ, constituind 12,8 mil. lei.

## Tabelul 4. Genurile auxiliare de activitate în zonele libere

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2008** | **2009** | **2010** | **2011** | **2012** | **2013** | **2014** | **2015** | **2016** | **2017** |
| ***Volumul vânzărilor nete pe genuri auxiliare de activitate, mil. lei*** (în preţuri curente) | **56,2** | **56,6** | **68,0** | **274,4** | **108,1** | **141,6** | **105,5** | **123,7** | **1186,9** | **1347,0** |
| *în % faţă de anul precedent* | 123,2 | 100,7 | 121,9 | 397,6 | 40,0 | 131,0 | 74,5 | 17,2 | 9,6 ori | 13,5 |

Printre **genurile auxiliare de activitate**, permise de către legislaţie, se evidenţiază construcţiile, serviciile comunale, activitatea de arendă şi alimentaţia publică. În anul 2017 volumul serviciilor prestate în cadrul genurilor auxiliare de activitate a însumat 1347,0 mil. lei, inclusiv servicii de arendă – 95,0 mil. lei, construcție – 988,8 mil. lei, activitatea depozitară – 2,9 mil. lei, alimentația publică – 13,2 mil. lei etc.

Dezvoltarea rapidă a genurilor auxiliare de activitate sporeşte atractivitatea zonelor libere, formează un mediu favorabil de afaceri, creează condiţii necesare pentru atragerea investiţiilor majore şi realizarea proiectelor industriale.

**Figura 3. Volumul impozitelor şi taxelor calculate**

Volumul total al **impozitelor şi altor plăţi obligatorii calculate** în anul de referinţă a constituit, conform situaţiei din 1 ianuarie 2018, 410,4 mil. lei, sporind de 1,9 de ori comparativ cu situația din 1 ianuarie 2017.

Din volumul total de impozite şi alte plăţi obligatorii calculate, ponderea cea mai mare revine rezidenţilor ZEL „Bălți” (56,9%), ZEL „Ungheni-Business” (20,9%) și ZAL „Expo-Business-Chișinău” (17,4%).